b'\n_START_ARTICLE_\nRudolf Lubynski\n_START_SECTION_\n\xc5\xbdivotopis\n_START_PARAGRAPH_\nLubynski je ro\xc4\x91en u zagreba\xc4\x8dkoj \xc5\xbeidovskoj obitelji - Lubinski-L\xc3\xb6vy, studirao je na Technische Hochschule u Karlsruheu, nakon studija jedno vrijeme radio je u arhitektonskom birou Josefa Durma, sudjeluju\xc4\x87i u projektima za Offenburg, K\xc3\xb6ln, Karlsruhe i Freiburg. Sudjelovao je i u razradi projekta za Sveu\xc4\x8dili\xc5\xa1nu knji\xc5\xbenicu u Heidelbergu, \xc5\xa1to \xc4\x87e mu osobito dobro do\xc4\x87i kao ste\xc4\x8deno iskustvo u poznijem radu u Zagrebu._NEWLINE_Od 1907. radi u vlastitom ateljeu u Zagrebu. Projektirao je brojne stambene ku\xc4\x87e u: Nazorovoj, Petrinjskoj, Masarykovoj. Njegovi zna\xc4\x8dajniji projekti su bili; Evangeli\xc4\x8dki centar u Gunduli\xc4\x87evoj (1909.), Sve\xc4\x87eni\xc4\x8dki dom u Palmoti\xc4\x87evoj (1910.), Zgrada osiguravaju\xc4\x87eg zavoda u Mihanovi\xc4\x87evoj (1928.). Od 1911.-1913. radi na svom najve\xc4\x87em projektu zgradi Nacionalne i sveu\xc4\x8dili\xc5\xa1ne knji\xc5\xbenice na Ma\xc5\xbeurani\xc4\x87evu trgu u Zagrebu, taj projekt dobio je kao prvoplasirani na javnom natje\xc4\x8daju. Taj objekt bio je ono \xc5\xa1to danas zovemo total dizajn, on je projektirao sve na tom objektu i tako ostvario jedinstvo arhitekture, dekora i opreme. Od 1926. do 1930. radi na \xc5\xbeidovskoj sinagogi u Sarajevu Il Kal grandi._NEWLINE_U njegovu ateljeu radilo je mnogo arhitekata, koji su poslije izrasli u velika imena zagreba\xc4\x8dke moderne arhitekture: Stjepan Plani\xc4\x87, Stjepan Gombo\xc5\xa1 , Juraj Neidhardt i brojni drugi. Njegov  posljednji projekt bila je poslovna zgrada u Gajevoj 5 , u ovom projektu Lubynski je zaplivao je u vode funkcionalizma, dokazav\xc5\xa1i da je ostao duhovno mlad. No on \xc4\x87e ostati upam\xc4\x87en u povijesti hrvatske arhitekture prije svega kao najve\xc4\x87i hrvatski secesijski graditelj.'